આવડી નાની વયમાં નક્કી ધ્યેય સાથે રસપૂર્વક દુનિયાની બોલીઓ બોલતી થઇ ગયેલી આ દીકરી ભારતની નવી પેઢીની કેવી સરસ સમર્થતા દુનિયાને દેખાડી રહી છે નહીં!… જાહ્નવી મોટિવેશનલ સ્પીકર પણ છે જે મોટાંમોટાં આઈએએસ પ્રોફેશનલ્સ અને શૈક્ષણિક સંસ્થાઓમાં વ્યાખ્યાન આપવા ભારતના 8 રાજ્યમાં તે ફરી ચૂકી છે. ભવિષ્યમાં માતાપિતા તેને આઈએએસ ઓફિસર તરીકે જોવા માગે છે પણ તેને તો ટીવી એન્કરિંગ જોબ આકર્ષક લાગે છે. અત્યંત આત્મવિશ્વાસથી સભર આ દીકરી માતાપિતાની ઇચ્છા સંતોષવા આઈએએસ ક્લીયર કરશે પણ જોબ તો તેને ગમશે એ જ કરશે…! ઓફિસર બની કોઇ જિલ્લામાં પડ્યાં રહેવાનું તેને મંજૂર નથી… યાદ આવી રહ્યું છે… યૌવન વીઝેં પાંખ..